hvorfor skal man tage folsyre, når man gravid?
sundhedsstyrelsens anbefaler, at kvinder indtager 400 mikrogram folsyre fra de overvejer graviditet og de første 12 uger af graviditeten. et tilskud af folsyre kan nemlig forebygge medfødte misdannelser af hjernen og rygmarven hos barnet.

på dag 22-29 efter befrugtningen lukkes fostrets neuralrør, som senere udvikler det sig til hjernen og rygmarven. i denne proces spiller folsyre en vigtig rolle. hvis neuralrøret ikke lukker sig, fører det til en medfødt misdannelse. nogle kan være kosmetiske, andre er mere alvorlige misdannelser.

folsyre spiller en stor rolle i opbygningen af nye celler, i særdeleshed hurtigvoksende celler såsom benmarvsceller, hud og mucosaceller og cellerne i et voksende foster. behovet for dette vitamin i særlig stort i forbindelse med befrugtningen og den tidlige celledeling.

folsyre er nødvendigt for cellernes stofskifte og dannelsen af røde blodlegemer. mangel på folsyre medfører anæmi (blodmangel).